20.07.2015
Ахада Рауль Ҳаџьымба инапы аҵаиҩит 1992-1993 шш. Аҧсны Жәлар рџьынџьтәылатә еибашьра аинвалидцәа рызҵаарақәа рзы Аҳәынҭқарратә комиссиа аҧҵаразы Адҵа.
Акомиссиа анапы анаркуеит 1992-1993 шш. Аҧсны Жәлар Рџьынџьтәылатә еибашьра аинвалидцәа рсоциалтә ҭагылазаашьа аиҕьтәразы ауснагӡатәқәа разырхиара.
Акомиссиа хантәаҩра азиуеит Ахада ихаҭыҧуаҩы Витали Габниа.
Акомиссиа аилазаараҟны иҟоуп:
Агрба Б.И. – 1992-1993 шш. Аҧсны Жәлар Рџьынџьтәылатә еибашьра аинвалидцәа Аҳәынҭқарратә ибиуџьеттәым рфонд;
Гоов А.Н. – Аҧсны Агәабзиарахьчара аминистр;
Заде Л.Иу. – Аҧсны Ахада Иусбарҭа Аекономика анапхгараҭара абиуџьет аҟәша аиҳабы;
Инаҧшьба Р.А. – 1992-1993 шш. Аҧсны Жәлар Рџьынџьтәылатә еибашьра Аинвалидцәа ррегионтә еиҿкаарақәа рхеилак ахантәаҩы;
Қәаранӡиа А.А. – Аҧсны Афинансқәа рминистр;
Керселиан С.А. – Аҧсны Аџьеи, аусурҭа амазаареи, социалла аиқәыршәареи рзы аминистр;
Қьышьмариа М.Б. – Аҧсны Атәылахьчара аминистр;
Чамагәуа Л.М. – Асоциалтә политикеи, аџьеи, агәабзиарахьчареи рзы Жәлар Реизара Аилак ахантәаҩы ихаҭыҧуаҩы.
Акомиссиа иадҵоуп ажәалагалақәа аҿҳәара иахымгакәа нанҳәамза 17-нӡа рцәыргара.